Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: érdeklődött. A Hivatal köztisztviselője közölte, hogy a panaszos az 1993. évi II. törvény 33. §-ában foglaltakra tekintettel nem jogosult a munkanélküliek jövedelempótló támogatására.
Paragraph Index: 692

1997. július hóra tudtak intézkedni az újrafolyósításról. A Nyugdíjfolyósító Igazgatósághoz 1997. november 13-án érkezett rokkantsági nyugdíjat visszaállító határozat végrehajtásaként 15 napon belül 139 253 Ft került kiutalásra. A kamat kiutalására csak az állampolgári jogok országgyűlési biztosa általános helyettesének újabb felhívására került sor. A kamat összege a szabályozás elégtelensége miatt az adott ügyben csupán 8 Ft volt. OBH 6262/1997. Az Alkotmány 70/E. §-aban deklarált szociális biztonsághoz való joggal kapcsolatos visszássághoz vezet, ha az állam áthárítja a szociális gondoskodást az idős, beteg, kisnyugdíjas szülőkre azoknak az aktív korú felnőtt, de legalább 67%-ban rokkant személyeknek az esetében, akik saját jogon semmilyen ellátásban nem részesülnek. A Magyar Nők Szövetségének elnöke azzal a panasszal fordult az országgyűlési biztoshoz, hogy a szociális segélyezés és a rokkantnyugdíjazás megszigorított gyakorlata, illetve ellenőrzése következtében az állampolgárok érintett csoportjából egyre többen jutnak a teljes létbizonytalanságba. Az elnökasszony eljuttatta a hivatalhoz egy körmendi lakos konkrét panaszát is. Az országgyűlési biztos a szociális biztonsághoz való jog veszélye miatt indított vizsgálatot. 1999/79/II. szám A körmendi 45 éves, 67%-os rokkant, beteg felnőtt, aki összesen 2 év és 305 munkanapot dolgozott, így rokkantsági ellátást nem kaphat. A panaszostól a szociális törvény 37/A. §

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes